Στις 23 Μαΐου 2021 διεξήχθησαν **βουλευτικές εκλογές στο Βιετνάμ**, για να εκλεγούν τα 500 μέλη της Εθνοσυνέλευσης. Οι γύρω στους 69,2 εκατομμύρια εγγεγραμμένους ψηφοφόρους της χώρας κλήθηκαν στις κάλπες για να ψηφίσουν με προσοχή, φορώντας μάσκες για προστασία από τον κορονοϊό και τηρώντας τις αποστάσεις ασφαλείας. Γύρω στα 84.700 εκλογικά κέντρα λειτούργησαν σε όλην την χώρα, από τις 7.00 το πρωί μέχρι τις 19.00 το απόγευμα. Η προσέλευση ήταν 99,60%, δηλαδή αυξημένη κατά 0,25 συγκριτικά με τις προηγούμενες εκλογές. Παράλληλα διεξήχθησαν και οι εκλογές για τα μέλη των λαϊκών περιφερειακών και επαρχιακών συμβουλίων.

Εκλογικό σύστημα
----------------

Η Σοσιαλιστική Δημοκρατία του Βιετνάμ έχει μονοκομματικό καθεστώς. Σύμφωνα με το Βιετναμέζικο Σύνταγμα του 2013, το Κομμουνιστικό Κόμμα του Βιετνάμ, η εμπροσθοφυλακή της εργατικής τάξης και του έθνους, είναι το κυβερνών κόμμα. Τα 500 μέλη της Εθνοσυνέλευσης εκλέγονται με δημοκρατικές, άμεσες εκλογές, με μυστική και καθολική ψηφοφορία που διεξάγεται ισότιμα σε όλην την επικράτεια, για πενταετή θητεία. Το εκλογικό σύστημα είναι απλό πλειοψηφικό δύο γύρων από 184 πολυεδρικές εκλογικές περιφέρειες (1-3 έδρες). Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής τότε διεξάγεται δεύτερος γύρος στον οποίον συμμετέχουν οι δύο υποψήφιοι που πλειοψήφησαν στον πρώτο. Δεύτερος γύρος διεξάγεται, επίσης, αν η προσέλευση στον πρώτο γύρο είναι μικρότερη του 50%. Η προσέλευση στην ψηφοφορία δεν είναι υποχρεωτική, αλλά οι εκλογείς παροτρύνονται να ψηφίσουν από αίσθημα ευθύνης. Δικαίωμα ψήφου έχουν όλοι οι πολίτες του Βιετνάμ ηλικίας άνω των 18 ετών, υπό την προϋπόθεση να μην έχουν αποστερηθεί το δικαίωμα με δικαστική απόφαση ή για λόγους υγείας.

Συμμετοχές
----------

Στις εκλογές συμμετείχαν 866 υποψήφιοι, από τους οποίους οι 74 ήταν ανεξάρτητοι πολιτικοί και οι υπόλοιποι ήταν μέλη του Βιετναμέζικου Κομμουνιστικού Κόμματος. Οι 393 υποψήφιοι είναι γυναίκες και οι 473 άντρες. Οι 185 υποψήφιοι προέρχονταν από εθνικές μειονότητες. Πάνω από 560 υποψήφιοι ήταν απόφοιτοι Πανεπιστημίων. Οι 204 υποψήφιοι διεκδίκησαν την επανεκλογή τους, ενώ οι υπόλοιποι υποψήφιοι ήταν νεόφερτοι.

Αποτελέσματα
------------

Μία έδρα στην επαρχία Μπιν Ντουόνγκ έμεινε κενή καθώς το Εθνικό Εκλογικό Συμβούλιο δεν επιβεβαίωσε ότι ο υποψήφιος που την κέρδισε δεν είχε τα προσόντα να εισέλθει στο κοινοβούλιο.

|  |
| --- |
|  |
| Κόμμα | Ψήφοι | % | Έδρες | +/- |
|  |  Κομμουνιστικό Κόμμα του Βιετνάμ |  |  | 485 | Αύξηση 10 |
|  | Ανεξάρτητοι |  |  | 14 | Μείωση 7 |
|  | Κενή |  |  | 1 | Μείωση 3 |
| **Σύνολο** | 69.243.604 | 100 | **500** | Σταθερό |
| Εγγεγραμμένοι ψηφοφόροι / προσέλευση | 69.523.133 | 99,60 |  |
| Πηγή: Vietnamplus.vn baucuquochoi.vn |

Στατιστικά εκλογών
------------------

|  |  |  |  |
| --- | --- | --- | --- |
|  |  |  |  |
| Από τα εκλεγμένα μέλη τα 151 είναι γυναίκες (30,26%). Τα ποσοστά επιτυχίας για τα δύο φύλα ήταν:151 / 393348 / 473 | Οι ηλικιακές ομάδες στο κοινοβούλιο | Τα 89 μέλη προέρχονται από εθνικές μειονότητες (17,84%).
Το ποσοστό επιτυχίας για τους υποψήφιους από μειονότητες ήταν:89 / 185 | Τα 296 μέλη είναι νεόφερτοι πολιτικοί που μπαίνουν στο κοινοβούλιο για πρώτη φορά
Τα ποσοστά επιτυχίας για τους επανεκλεγμένους και τους νεόφερτους αντίστοιχα, ήταν:203 / 204296 / 570 |

Παραπομπές
----------

1. ↑  VnExpress. «Ngày bầu cử trên cả nước - VnExpress». *vnexpress.net* (στα Βιετναμικά). Ανακτήθηκε στις 24 Μαΐου 2021.
2. ↑  «Vietnam holds parliament election amid new COVID outbreak». *www.aljazeera.com* (στα Αγγλικά). Ανακτήθηκε στις 24 Μαΐου 2021.
3. ↑  VnExpress. «Tổng thư ký Quốc hội: Cuộc bầu cử thành công tốt đẹp». *vnexpress.net* (στα Βιετναμικά). Ανακτήθηκε στις 24 Μαΐου 2021.
4. ↑  «Là đại biểu của nhân dân, phải hết lòng vì nước, vì dân, phụng sự Tổ quốc». *Báo Nhân Dân* (στα Αγγλικά). Ανακτήθηκε στις 24 Μαΐου 2021.
5. ↑  «Constitution of Vietnam (2013)» (PDF).
6. ↑  «Đơn vị bầu cử là gì? Có bao nhiêu loại đơn vị bầu cử trong cuộc bầu cử ĐBQH và bầu cử đại biểu HĐND các cấp?». *www.qdnd.vn* (στα Βιετναμικά). Ανακτήθηκε στις 24 Μαΐου 2021.
7. ↑  «IPU PARLINE database: VIET NAM (Quoc-Hoi), Electoral system». *archive.ipu.org*. Ανακτήθηκε στις 24 Μαΐου 2021.
8. ↑  News, VietNamNet. «Đừng đi bầu rồi quên ngay mặt đại biểu». *VietNamNet* (στα Βιετναμικά). Ανακτήθηκε στις 24 Μαΐου 2021.
9. ↑  «Ban Tuyên giáo Trung ương hướng dẫn khẩu hiệu tuyên truyền về công tác bầu cử». *UBND Huyện Thăng Bình* (στα Βιετναμικά). Ανακτήθηκε στις 24 Μαΐου 2021.
10. ↑  VnExpress. «Danh sách ứng cử đại biểu quốc hội khóa 15 toàn quốc - VnExpress». *Tin nhanh VnExpress* (στα Βιετναμικά). Ανακτήθηκε στις 24 Μαΐου 2021.
11. ↑  VnExpress. «Hơn 560 ứng viên đại biểu Quốc hội trình độ trên đại học». *vnexpress.net* (στα Βιετναμικά). Ανακτήθηκε στις 24 Μαΐου 2021.
12. ↑  List of 499 winners in 15th NA election announced Vietnam Plus, 10 Ιουνίου 2021
13. 1 2 3 4  VietnamPlus (11 Ιουνίου 2021). «[Infographics] Cơ cấu 499 người trúng cử đại biểu Quốc hội khóa XV | Chính trị | Vietnam+ (VietnamPlus)». *VietnamPlus* (στα Βιετναμικά). Ανακτήθηκε στις 11 Ιουνίου 2021.
14. ↑  TTXVN (10 Ιουνίου 2021). «Bầu cử Quốc hội và Hội đồng Nhân dân: Những con số thuyết phục». *baucuquochoi.vn*. Ανακτήθηκε στις 11 Ιουνίου 2021.